Neuvoston 4 päivänä huhtikuuta 2005 vahvistama

YHTEINEN KANTA (EY) N:o 22/2005

Euroopan parlamentin ja neuvoston direktiivin 2005/…/EY antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY muuttamisesta 22. kerran (lelujen ja lastenhoitotarvikkeiden sisältämät ftalaatit)

(2005/C 144 E/04)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 95 artiklan,

ottavat huomioon komission ehdotuksen (1),

ottavat huomioon Euroopan talous- ja sosiaalikomitean lausunnon (2),

noudattavat perustamissopimuksen 251 artiklassa määrättyä menettelyä (3),

sekä katsovat seuraavaa:

Vuodesta 1999 lähtien kuuden ftalaatin käyttö alle kolmivuotiaille lapsille tarkoitetuissa suuhunpantavissa leluissa ja lastenhoitotarvikkeissa on Euroopan unionin tasolla väliaikaisesti kielletty yleisestä tuoteturvallisuudesta 29 päivänä kesäkuuta 1992 annetun neuvoston direktiivin 92/59/ETY (5) puitteissa komission päätöksen 1999/815/EY (6) nojalla. Päätöksen voimassaoloa on jatkettu säännöllisesti.

Riskianalyyseissa ja/tai vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (8) puitteissa di(2-etyyliheksyyli)ftalaatti (DEHP), dibutyyliftalaatti (DBP) ja butyylibentsyyliftalaatti (BBP) on määritelty lisääntymiselle vaarallisiksi aineiksi ja ne on tämän vuoksi luokiteltu lisääntymiselle vaarallisten aineiden toiseen luokkaan.

Komissio tarkistaa direktiivin 76/769/ETY liitteessä mainittujen ftalaattien käyttöä muissa tuotteissa, kun olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 (10) mukainen riskien arviointi on saatettu päätökseen.

OVAT ANTANEET TÄMÄN DIREKTIIVIN:

1 artikla

Muutetaan direktiivi 76/769/ETY seuraavasti:

2 artikla

Komissio arvioi viimeistään … (14) uudelleen direktiivissä 76/769/ETY, sellaisena kuin se on muutettuna tällä direktiivillä, säädettyjä toimenpiteitä tämän direktiivin liitteessä kuvattuja aineita ja niiden korvikeaineita koskevan uuden tieteellisen tiedon perusteella, ja näitä toimenpiteitä muutetaan tarvittaessa vastaavasti.

3 artikla

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään … (15). Niiden on ilmoitettava tästä komissiolle viipymättä.

Jäsenvaltioiden on sovellettava näitä säännöksiä … (16) alkaen.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava komissiolle tässä direktiivissä tarkoitetuista kysymyksistä antamansa keskeiset kansalliset säädökset kirjallisina.

4 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

5 artikla

Tämä direktiivi on osoitettu kaikille jäsenvaltioille.

(1) EYVL C 116 E, 26.4.2000, s. 14.

(2) EYVL C 117, 26.4.2000, s. 59.

(3) Euroopan parlamentin lausunto, annettu 6. heinäkuuta 2000 (EYVL C 121, 24.4.2001, s. 410), neuvoston yhteinen kanta, vahvistettu 4. huhtikuuta 2005, ja Euroopan parlamentin kanta, vahvistettu … (ei vielä julkaistu virallisessa lehdessä).

(4) EYVL L 217, 5.8.1998, s. 35.

(5) EYVL L 228, 11.8.1992, s. 24, direktiivi kumottu Euroopan parlamentin ja neuvoston direktiivillä 2001/95/EY (EYVL L 11, 15.1.2002, s. 4).

(6) EYVL L 315, 9.12.1999, s. 46, päätös sellaisena kuin se on viimeksi muutettuna päätöksellä 2004/781/EY (EUVL L 344, 20.11.2004, s. 35).

(7) EYVL L 262, 27.9.1976, s. 201, direktiivi sellaisena kuin se on viimeksi muutettuna komission direktiivillä 2004/98/EY (EUVL L 305, 1.10.2004, s. 63).

(8) EYVL 196, 16.8.1967, s. 1, direktiivi sellaisena kuin se on viimeksi muutettuna komission direktiivillä 2004/73/EY (EUVL L 152, 30.4.2004, s. 1).

(9) EUVL C 321, 31.12.2003, s. 1.

(10) EYVL L 84, 5.4.1993, s. 1, asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).

(11) EYVL L 183, 29.6.1989, s. 1, direktiivi sellaisena kuin se on muutettuna asetuksella (EY) N:o 1882/2003.

(12) EYVL L 196, 26.7.1990, s. 1, direktiivi kumottu Euroopan parlamentin ja neuvoston direktiivillä 2004/37/EY (EUVL L 158, 30.4.2004, s. 50).

(13) EYVL L 131, 5.5.1998, s. 11.

(14) Neljän vuoden kuluttua tämän direktiivin voimaantulosta.

(15) Kuuden kuukauden kuluttua tämän direktiivin voimaantulosta.

(16) Kahdentoista kuukauden kuluttua tämän direktiivin voimaantulosta.

NEUVOSTON PERUSTELUT

I JOHDANTO

Komissio toimitti neuvostolle ja Euroopan parlamentille EY:n perustamissopimuksen 95 artiklaan perustuvan ehdotuksensa (1)24. marraskuuta 1999 annetun direktiivin 76/769/ETY muuttamisesta 22. kerran.

Euroopan talous- ja sosiaalikomitea antoi lausuntonsa (2)15. helmikuuta 2000.

Euroopan parlamentti sai ensimmäisen käsittelynsä päätökseen ja antoi lausuntonsa (3)6. heinäkuuta 2000.

Neuvosto vahvisti asiakirjassa 5467/05 olevan yhteisen kantansa 4. huhtikuuta 2005.

II TAVOITE

Direktiiviehdotus liittyy ftalaatteja sisältävien lelujen ja lastenhoitotarvikkeiden markkinointiin ja käyttöön. Alun perin direktiivissä kiellettiin kuuden erilaisen PVC:tä sisältävän ftalaatin käyttö alle kolmivuotiaille lapsille tarkoitetuissa suuhunpantavissa leluissa ja lastenhoitotarvikkeissa.

Euroopan parlamentti antoi ensimmäisessä käsittelyssään päätöslauselman ftalaateista ja lelujen turvallisuudesta esittäen komission ehdotukseen joitain tarkistuksia, joista tärkeimmät olivat:

— Kolmesta kuuden vuoden ikäisille lapsille tarkoitetuissa ftalaatteja sisältävissä leluissa, joita alle kolmivuotiaat voivat panna suuhun, ja niiden pakkauksessa on oltava varoituksia.

— Kieltoa olisi sovellettava kaikkiin ftalaatteihin eikä vain komission ehdotuksessa mainittuihin kuuteen ftalaattiin.

— Kielto olisi laajennettava koskemaan kaikkia leluja, ei pelkästään alle kolmivuotiaille lapsille tarkoitettuja tai suuhun pantaviksi suunniteltuja leluja. Leluissa, joita lapset voivat panna suuhun, ei saa olla ftalaatteja yli 0,1 %:n konsentraationa (komission ehdotuksessa 1 %).

— Hajusteita ei saa lisätä ftalaatteja sisältäviin leluihin, joita lapsi voi panna suuhunsa.

Neuvosto tarkasteli asiaa 25. toukokuuta 2000, mutta ei päässyt yhteisymmärrykseen yhteisestä kannasta.

Tällä välin on saatu uusien riskinarvioiden tulokset, ja joitain alkuperäisiä säännöksiä halutaan tiukentaa Euroopan parlamentin tarkistusten mukaisesti. Neuvosto pääsi 24. syyskuuta 2004 yksimielisesti poliittiseen yhteisymmärrykseen asiakirjan 12469/04 liitteessä I olevasta ehdotuksesta direktiiviksi direktiivin 76/769/ETY muuttamisesta 22. kerran.

III ASIAKIRJASSA 5467/05 ESITETYN YHTEISEN KANNAN ARVIOINTI

1. Yleistä

Vaikka yhteiseen kantaan ei sisällytettykään kaikkia Euroopan parlamentin tarkistuksia, siinä laajennetaan merkittävästi kiellon soveltamisalaa korvaamalla merkinnät selvällä kiellolla ja taataan oikeusvarmuus määrittelemällä selvästi kiellon soveltamisalaan kuuluvat esineet (lisätty lastenhoitotarvikkeita koskeva määritelmä, joka on samanlainen kuin leludirektiivissä (4)).

Tarkistukset 1, 3, 4, 6 ja 8 hyväksyttiin periaatteeltaan, joskin niiden sanamuotoa muutettiin.

Tarkistuksia 18, 2, 5, 11, 24, 7, 17/rev, 16 ja 9 ei voitu hyväksyä.

2. Yhteisessä kannassa olevat uudet kohdat komission ehdotukseen verrattuna

Johdanto-osan 3, 4 ja 7 kappaleeseen on tehty pieniä, pääosin luonteeltaan juridisia sanamuodon muutoksia. Yhteiseen kantaan on lisätty uudet johdanto-osan kappaleet 6 ja 9–15, joista käy ilmi, että väliaikainen kielto on jo voimassa ja joissa selkeytetään kiellettävien ftalaattien, ennalta varautumisen periaatteen ja riskinarviomenettelyjen välistä suhdetta.

Uuteen 1 artiklan 1 kohtaan on sisällytetty määritelmä ”lastenhoitotarvikkeet”.

Edelleen 2 artikla on laadittu uudelleen niin, että komissio velvoitetaan arvioimaan näitä toimenpiteitä uudelleen neljän vuoden kuluessa niiden voimaantulosta.

3 artikla on laadittu uudelleen niin, että se on säädöstekstien valmistelua koskevien suuntaviivojen mukainen, ja siihen on lisätty jäsenvaltioiden velvoite ilmoittaa komissiolle toteuttamistaan toimenpiteistä direktiivin saattamiseksi osaksi niiden lainsäädäntöä.

Liitteessä on selkeytetty kiellon soveltamisalaa niin, että se on laajennettu ftalaattien DEHP, DBP ja BBP osalta koskemaan kaikkia leluja ja lastenhoitotarvikkeita. Ftalaattien DINP, DIDP ja DNOP osalta kielto koskee leluja ja lastenhoitotarvikkeita, jotka on tarkoitettu alle kolmivuotiaille lapsille ja joita lapset voivat panna suuhunsa. Kummassakin tapauksessa on täsmennetty, että 0,1 %:n konsentraatiota massasta sovelletaan pehmitetyn materiaalin massaan niin, että jos esine sisältää sekä pehmitettyä materiaalia että muita ainesosia, konsentraatiotasoa sovelletaan täysin vain pehmitettyyn osaan.

IV YHTEENVETO

Neuvosto haluaa yhteisellä kannallaan noudattaa Euroopan parlamentin lähestymistapaa laajentamalla merkittävästi kiellon soveltamisalaa ja korvaamalla merkinnät selvällä kiellolla. Neuvosto uskoo tämän edistävän huomattavasti pääsemistä pysyvään kieltoon, jota tarkastellaan jatkuvasti uudelleen ja joka johtaa entistä laajempaan kieltoon, jos sen voimaantulon jälkeen saadaan uusia tieteellisiä todisteita.

(1) EUVL C 116 E, 26.4.2000, s. 14.

(2) EYVL C 117, 26.4.2000, s. 17.

(3) EYVL C 121, 24.4.2001, s. 410.

(4) Kommission päätös 1999/815/EY (EYVL L 315, 9.12.1999, s. 46).